**Zmluva o dielo č. X/2018**

**“Prestavba materskej školy v obci Holice - časť Veľká Budafa”**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov *(ďalej len “Obchodný zákonník“)* a zákona č. 25/2006 Zb. o verejnom obstarávaní *(ďalej v texte len „Zmluva“)*

**I. Zmluvné strany**

**Objednávateľ**

Názov Obec Holice

Sídlo Póšfa 151, 930 34 Holice

Osoba oprávnená konať Ing. Imrich Vajas, starosta

IČO 00305405

Bankové spojenie:

*(ďalej len „Objednávateľ“)*

a

**Zhotoviteľ**

Názov

Sídlo

IČO

DIČ

IČ DPH:

Osoba oprávnená konať:

Bankové spojenie:

Číslo účtu:

Zapísaný v Obchodnom registri Okresného súdu …, v Oddiele: …, vo Vložke č.: …

*(ďalej len „Zhotoviteľ“)*

*(Objednávateľ a Zhotoviteľ spoločne aj ako „zmluvné strany“ alebo jednotlivo „zmluvná strana“)*

**II. Predmet zmluvy**

2.1 Zmluvné strany uzatvárajú túto zmluvu na základe výsledkov verejného obstarávania predmetu zákazky na uskutočnenie stavebných prác „Prestavba materskej školy v obci Holice - časť Veľká Budafa“ v súlade so zákonom 343/2016 Z. z. o verejnom obstarávaní a o zmene a doplnení niektorých zákonov v znení neskorších predpisov.

2.2 Zhotoviteľ sa zaväzuje vykonať dielo vo vlastnom mene a na vlastnú zodpovednosť, v súlade s položkovitým rozpočtom (Príloha č. 1), v požadovaných kvalitatívnych podmienkach, v zmysle platných STN a za podmienok dojednaných v tejto zmluve.

2.3 Objednávateľ vyhlasuje, že dielo bude vybudované na pozemku, ktorý je v jeho vlastníctve alebo má k pozemku riadne užívacie právo oprávňujúce zriadiť na pozemku stavbu.

2.4 Vlastníkom zhotovovaného diela je od počiatku objednávateľ. Všetky materiály, časti a komponenty použité zhotoviteľom na zhotovenie diela sa stávajú vlastníctvom objednávateľa okamihom ich zabudovania do diela. Prípadné následné oddelenie týchto materiálov, častí alebo komponentov od zhotovovaného diela nemá za následok zmenu vlastníckeho práva.

**III. Čas zhotovenia**

3.1 Zhotoviteľ sa zaväzuje nastúpiť plnenie predmetu zmluvy do 5 kalendárnych dní od podpísania zmluvy a práce ukončiť do 90 kalendárnych dní od odovzdania a prevzatia staveniska.

3.2 V prípade omeškania objednávateľa s odovzdaním staveniska v dohodnutých termínoch, pokiaľ nebude dohodnuté inak, predlžuje sa automaticky termín ukončenia a odovzdania diela o rovnaký počet dní, ako trvalo omeškanie zo strany objednávateľa.

3.3 Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

3.4 Ak by bolo začatie zhotovovania diela posunuté z dôvodov na strane zhotoviteľa, termín ukončenia a odovzdania diela musí byť zhotoviteľom dodržaný bez nároku na zvýšenie ceny diela dohodnutej v tejto zmluve.

3.5 Všetky termíny sa posunú o rovnaký počet dní, o ktorý sa posunul začiatok zhotovovania diela len v prípade, ak tento posun začiatku vykonávania diela výslovne a bez výhrad písomne odsúhlasí objednávateľ.

**IV. Podmienky zhotovovania diela**

4.1 Zhotoviteľ vykoná dielo na svoje náklady a na vlastné nebezpečenstvo.

4.2 Zhotoviteľ zodpovedá za bezpečnosť a ochranu zdravia na stavenisku, musí dodržiavať opatrenia protipožiarne a opatrenie proti škodám, ktoré by mohli vzniknúť na majetku zhotoviteľa a objednávateľa.

4.3 Zhotoviteľ zodpovedá za čistotu a poriadok na stavenisku a na vlastné náklady odstráni odpady, ktoré sú výsledkom jeho činnosti.

4.4 Zhotoviteľ sa zaväzuje, že zabudované materiály, výrobky, konštrukcie a zariadenia sú nové, prvej akosti a sú v súlade s platnými STN a vyhovujú platným predpisom.

4.5 Objednávateľ je oprávnený sám, resp. prostredníctvom ním určenej osoby, kedykoľvek a v akomkoľvek rozsahu kontrolovať priebeh zhotovovania a vykonávania diela. Ak počas takýchto kontrol objednávateľ zistí rozpor skutočného stavu s dohodnutým predmetom zmluvy, nedostatky alebo vady, je objednávateľ oprávnený nariadiť nápravu, odmietnuť vadné veci a tovary alebo ktorúkoľvek z už vykonaných častí diela. Pri zistení vád sa postupuje podľa čl. VII tejto zmluvy.

4.6 O odovzdaní a prevzatí diela sa spíše Zápis o odovzdaní a prevzatí stavby.

4.7 Podmienkou odovzdania a prevzatia diela je odovzdanie dokladov o úspešných vykonaniach všetkých záväzných skúšok predpísaných osobitnými predpismi a záväznými normami, platné atesty použitých a zabudovaných materiálov, certifikáty výrobkov, záručné listy použitých výrobkov.

**V. Cena diela**

5.1 Cena za zhotovenia predmetu zmluvy je doložená položkovitým rozpočtom zhotoviteľa, ktorý tvorí prílohu k tejto zmluve.

5.2 Cena za vykonanie diela je v súlade s ustanovením zákona č. 18/1996 Z.z. o cenách v platnom znení stanovená dohodou zmluvných strán a v časti rozsahu diela je doložená Prílohou na sumu:

|  |  |  |
| --- | --- | --- |
| Cena diela celkom bez DPH |  | EUR |
| DPH |  | EUR |
| Cena diela celkom s DPH |  | EUR |

(slovom .............................................................................................. eur s DPH).

5.3 Zmluvné strany sa dohodli, že cena stanovená v bode 5.2 je stanovená ako pevná cena, zmena ceny diela je možná iba v prípade, ak objednávateľ výslovne požiada práce naviac.

**VI. Platobné podmienky**

6.1 Cenu za zhotovenie diela uhradí objednávateľ na základe faktúr, ktoré zhotoviteľ vystaví a odošle objednávateľovi na základe skutočne realizovaných prácach a dodávkach potvrdených stavebným dozorom alebo osobou určenou objednávateľom.

6.2 Jednotlivé faktúry musia obsahovať: označenie povinnej a oprávnenej osoby, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, fakturovanú sumu, označenie diela, referenciu podľa Rozpočtu, pečiatku a podpis oprávnenej osoby.

6.3 V prípade, ak zhotoviteľ doručí faktúru vystavenú v rozpore s touto zmluvou, objednávateľ je oprávnený úhradu príslušnej časti ceny diela odoprieť bez rizika omeškania sa objednávateľa.

6.4 V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová leho splatnosti začne plynút doručením opravenej faktúry objednávateľovi.

6.5 Konečná faktúra bude vystavená po odstránení všetkých vád a nedorobkov vyplývajúcich z preberacieho konania. Konečnou faktúrou bude vykonané celkové vysporiadanie ceny za zhotovenie diela.

6.6 Lehota splatnosti faktúr je 14 dní od doručenia objednávateľovi.

6.7 Objednávateľ má právo zadržať splatnú platbu ak zhotoviteľ nesplní ktorúkoľvek z povinností tejto zmluvy.

**VII. Záručná doba a zodpovednosť za vady**

7.1 Zhotoviteľ zodpovedá bez obmedzenia za všetky škody spôsobené objednávateľovi a iným osobám v dôsledku vykonávania a zhotovovania diela.

7.2 Zhotoviteľ zodpovedá za všetky vady, ktoré predmet má v čase jeho odovzdania objednávateľovi a za vady, ktoré sa objavia po odovzdaní diela v rámci dohodnutej záručnej doby ak boli spôsobené porušením povinností vyplývajúcich z tejto zmluvy.

7.3 Záručná doba na predmet tejto zmluvy je 60 (slovom šesťdesiat) mesiacov a začína plynúť odo dňa odovzdania a prevzatia diela.

7.4 Zhotoviteľ sa zaväzuje zistené vady bezplatne a bez zbytočného odkladu odstrániť a to najneskôr do 10 dní od doručenia reklamácie objednávateľa. Vady sa považujú za odstránené v prípade písomného potvrdenia objednávateľa.

7.5 V prípade omeškania zhotoviteľa s odstránením vád, objednávateľ má právo nechať tieto vady odstrániť inou osobou podľa vlastnej voľby a na náklady zhotoviteľa.

**VIII. Zmluvné pokuty**

8.1 Ak zhotoviteľ nesplní predmet zmluvy, zaplatí zmluvnú pokutu vo výške 0.05% z celkovej ceny diela za každý aj začatý deň omeškania.

8.2 Objednávateľ zaplatí zmluvnú pokutu vo výške 0.05% z dlžnej sumy za každý deň omeškania v prípade omeškania so zaplatením oprávnených faktúr.

**IX. Odstúpenie od zmluvy**

9.1 Objednávateľ si vyhradzuje právo odstúpiť od zmluvy v prípade, ak:

1. dielo je vykonané vadne, nekvalitne, nezodpovedá požiadavkám v prílohe alebo požiadavkám stanoveným touto zmluvou, jej prílohami, STN alebo príslušným právnym prepisov,
2. omeškania vážne ohrozujú termín ukončenia stavby,
3. zhotoviteľ opakovane porušuje ustanovenia tejto zmluvy.

9.2 Zhotoviteľ je oprávnený písomne vypovedať zmluvu v prípade, ak objednávateľ o viac ako 15 (pätnásť) dní mešká s úhradou splatnej časti ceny diela.

9.3 Predčasné ukončenie tejto zmluvy, bez ohľadu na zmluvnú stranu, ktorá túto zmluvu vypovedala, sa nedotýka zodpovednosti zhotoviteľa za vady a nedostatky dovtedy vykonaného diela a rovnako sa netýkajú plynutia záručných dôb podľa tejto zmluvy.

**X. Záverečné ustanovenia**

10.1 Zhotoviteľ je povinný presvedčiť sa pred uzavretím zmluvy o všetkých okolnostiach súvisiacich s realizáciou výstavby, možnosťou zriadenia staveniska a skladovacích priestorov predpisov platných v lokalite výstavby a pod.

10.2 Zhotoviteľ vyhlasuje, že je podľa platných právnych predpisov oprávnený vykonávať všetky činnosti, ktoré sú potrebné na riadne vykonanie diela podľa tejto zmluvy.

10.3 Táto zmluva sa riadi slovenským právnym poriadkom, najmä podľa príslušných ustanovení Obchodného zákonníka.

10.4 Zmluvu je možné meniť alebo dopĺňať len formou písomných dodatkov odsúhlasených a podpísaných oboma zmluvnými stranami.

10.5 Nedeliteľnou súčasťou tejto zmluvy sú Príloha č. 1: Položkovitý rozpočet Zhotoviteľa a Príloha č. 2: Návrh uchádzača na plnenie kritéria.

10.6 Zmluvné strany sa dohodli, že v prípade akéhokoľvek zasielania alebo doručovania písomností alebo dokumentov týkajúcich sa predmetu tejto zmluvy ktoroukoľvek zmluvnou stranou sa bude doručovať na adresy uvedené v záhlaví tejto zmluvy.

10.7 Zmluvné strany spoločne vyhlasujú, že zmluva bola uzavretá slobodne, vážne, je formulovaná určito a zrozumiteľne a na znak súhlasu s jej obsahom ju potvrdzujú vlastnoručnými podpismi.

10.8 Zmluva je vyhotovená v štyroch exemplároch. Po podpísaní obdržia objednávateľ aj zhotoviteľ 2 exempláre.

10.9 Zmluva nadobúda platnosť dňom podpisu zmluvnými stranami.

V ....................., dňa .................. V ..........................., dňa ....................

.................................................... ..........................................................

Objednávateľ Zhotoviteľ